b"\n_START_ARTICLE_\nAlbert de Buxh\xc3\xb6vden\n_START_SECTION_\nBiografia\n_START_PARAGRAPH_\nSorgit de la noblesa germ\xc3\xa0nica, i destinat a seguir la carrera religiosa, \xc3\xa9s nomenat bisbe de Liv\xc3\xb2nia pel seu oncle Hartwig II d'Utlede, arquebisbe de Bremen, en 1198 despr\xc3\xa9s de la mort del seu predecessor Berthold Schulte. El seu predecessor Meinhard de Holstein nom\xc3\xa9s s'havia ocupat de l'evangelitzaci\xc3\xb3. Albert es preocupa a m\xc3\xa9s dels aspectes econ\xc3\xb2mics de la futura col\xc3\xb2nia. Abans d'endegar l'expedici\xc3\xb3, Innocenci III una butlla on es confia la croada als pr\xc3\xadnceps germ\xc3\xa0nics, i atorga als b\xc3\xa9ns dels croats de Liv\xc3\xb2nia el mateix r\xc3\xa8gim que els de Palestina._NEWLINE_Al capdavant d'una flota de vint-i-tres navilis, es presenta el 1199 a la seva di\xc3\xb2cesi i funda el 1201 la vila de Riga, m\xc3\xa9s propera a la desembocadura del Daugava que Uxh\xc3\xbcll, fundada per Meinhard. Per garantir-se l'exclusivitat del comer\xc3\xa7 b\xc3\xa0ltic amb la Lliga Hanse\xc3\xa0tica, emet un interdicte de comer\xc3\xa7 a tots els ports b\xc3\xa0ltics llevat de Riga. En efecte, aquesta mesura prohibeix tota relaci\xc3\xb3 entre els afectats per l'interdicte i els cristians, a qui no els resta altra possibilitat que els habitants de Riga per comerciar._NEWLINE_En 1202, funda l'orde del Germans Livonians de l'Espasa a D\xc3\xbcnam\xc3\xbcnde, amb l'objectiu d'assegurar la defensa de la col\xc3\xb2nia contra els livonians i de donar suport a l'evangelitzaci\xc3\xb3 de Liv\xc3\xb2nia. En 1204, el papa Innocenci III atorga a l'orde el mateix estatut que a l'Orde del Temple. En 1207, l'emperador Felip de Su\xc3\xa0bia reconeix Liv\xc3\xb2nia com un principat de l'Imperi. A partir de 1219, entra en compet\xc3\xa8nencia amb el rei Valdemar II, que s'instal\xc2\xb7la a Est\xc3\xb2nia i contra el pr\xc3\xadncep rus de Polotsk, que vol fer valer els seus drets sobre el comer\xc3\xa7 al llarg del Daugava._NEWLINE_Durant tot el seu bisbat, \xc3\xa9s secundat per Theoderich von Treyden, company de Meinhard de Holstein, que \xc3\xa9s mort davant Revel en 1220. Albert mor el 1229, per\xc3\xb2 la seva obra feta ser\xc3\xa0 duradora i quan l'Orde dels Germanas Livonians de l'Espasa \xc3\xa9s derrotada a la Batalla de Saule, l'exist\xc3\xa8ncia de la col\xc3\xb2nia no \xc3\xa9s posada en q\xc3\xbcesti\xc3\xb3 i els cavallers teut\xc3\xb2nics prendran el relleu."